**LAZDIJŲ R. KAPČIAMIESČIO EMILIJOS PLIATERYTĖS MOKYKLOS**

**DIREKTORIAUS 2017 METŲ VEIKLOS ATASKAITA**

**I. BENDROJI INFORMACIJA**

**1.1. Bendrosios nuostatos (švietimo įstaigos pavadinimas, kontaktai).**

Lazdijų r. Kapčiamiesčio Emilijos Pliaterytės mokykla. Įmonės kodas 290633160. Mokyklos buveinė – LT-67313 Lazdijų r. sav., Kapčiamiesčio sen., Kapčiamiesčio mstl., Taikos g. 11. Tel.: 8 318 43148, Faks.: 8 318 43189, el.p.: kapciamiescio.mokykla@lazdijai.lt

**1.2.** **Švietimo įstaigos veiklos kokybės** **įsivertinimas, rezultatai, veiklos tobulinimo veiksmų planas ir pasiekti rezultatai.**

2017 m. balandžio mėn. mokyklos veiklos kokybės įsivertinimo grupė 1-10 klasėse atliko apklausą **„Mano kelias į karjerą – mokykla“**. Apklausos tikslas – išsiaiškinti, kokius gabumus, pomėgius gabieji mokiniai, jau turintys pasiekimų konkursuose, varžybose, olimpiadose, norėtų giliau ugdyti, kokioje srityje galėtų lavinti, plėsti savo akiratį, ar net susipažinti su būsima savo profesija. Mokiniai iš pomėgių, veiklų sąrašo turėjo pažymėti 5 jam patinkančias veiklas arba dar papildyti tą sąrašą savo stipriausiu pomėgiu. Gabiųjų mokinių pomėgiai buvo labai įvairūs, todėl apsispręsti ties 5 žodžiais buvo nelengva. Suskaičiavus duomenis paaiškėjo, kad rūpi: saugoti gamtą 38 % respondentų; padėti, bendrauti su žmonėmis 33% respondentų; globoti gyvūnus 33% respondentų; kaupti, skaičiuoti pinigus 33% respondentų.

Iš apklausos matyti, kad mūsų mokyklos gabūs mokiniai yra daugiau meniški, humanitarai, nes jie gali, jiems patinka dainuoti (38% resp.); piešti, keliauti, kepti, raiškai skaityti (33% resp.). Be to dar jie pažymėjo, kad patinka skaičiuoti, sodinti augalus, vaidinti, modeliuoti drabužius, konstruoti, slaugyti senelius, virti, daryti makiažą, tvarkyti namus, žaisti krepšinį ir kt. Su mokiniais aptarus gautus rezultatus, nusprendėme, kad daugiausia atitiktų mokinių gabumus ir poreikius projektas „Ekologija - tai meilė pasauliui“. 2017 m spalio lapkričio mėn. įvykdytas respublikos mastu „Gabių ir talentingų vaikų ugdymo“ projektas.

2017 m. gegužės 22-26 d. mokykla vykdė mokyklos veiklos kokybės įsivertinimą 1, 2, 3, 4 lygiais (platusis įsivertinimas). Jame dalyvavo 80 proc. mokytojų, kurie įvertino pagal naują metodiką (2016 m. kovo 29 d. Įsak. Nr.V-267) keturias mokyklos veiklos sritis:

1. **Rezultatai - 3,0**
2. **Ugdymas(is) ir mokinių patirtys - 3,1**
3. **Ugdymo(si) aplinkos - 3,6**
4. **Lyderystė ir vadyba - 3,7**

**Aukščiausiai įvertinti veiklos rodikliai:**

1. 2.1.2.Ugdymo planai ir tvarkaraščiai – 3,8
2. 2.1.1.Ugdymo tikslai - 3,8
3. 2.3.2.Ugdymas mokyklos gyvenimu - 3,7
4. 3.1.1.Įranga ir priemonės – 3,6
5. 3.1.3.Aplinkų bendra kultūra – 3,6

**Žemiausiai įvertinti veiklos rodikliai:**

1. 1.2.1.Mokinio pasiekimai ir pažanga– 2,7
2. 2.4.2.Mokinių įsivertinimas – 2,8
3. 2.3.1.Mokymasis – 2,8
4. 3.2.2.Mokymasis virtualioje aplinkoje – 3,0
5. 1.2.2.Mokyklos pasiekimai ir pažanga – 3,0

Ketvirti metai NMVA vykdo mokinių ir jų tėvų (globėjų) apklausas. Naudodamiesi IQESonline.lt sistema atlikome mokinių (nuo 5-10 klasės) ir tėvų (1–10 klasės) apklausą.

VERTINIMAS. Veikla vertinama 1, 2, 3, 4 balais. Neutrali vertė yra 2,5. Didesnė nei 2,5 vidurkio vertė yra pozityvi. Mažesnė už 2,5 vidurkio vertė reikalauja nuodugnesnio tyrimo.

**Apibendrinti mokinių apklausos rezultatai:**

**Mokinių apklausos** imtis: 38 iš 46, tai sudaro 82,6 % respondentų (8,6% daugiau nei 2016 m.).

|  |
| --- |
| **Mokinių nuomonė apie mokyklą.****Aukščiausios vertės 5 teiginiai ir jų vidurkiai:** |
| **Teiginys:**  | **Vidurkis****2017 m.** | **Vidurkis****2016 m.** |
| Man yra svarbu mokytis | **3,9** | **3,6** |
| Mokytojai man padeda pažinti gabumus ir pomėgius | **3,8** | **3,6** |
| Mokykloje esame skatinami bendradarbiauti, padėti vieni kitiems | **3,8** | **3,7** |
| Aš nebijau pamokose bandyti, daryti klaidų ar neteisingai atsakyti | **3,6** | **3,6** |
| Mokykloje aš sužinojau pakankamai informacijos apie tolimesnio mokymosi ir karjeros galimybes | **3,5** | **3,5** |

Apklausa rodo, kad:

* Mokykloje vyrauja mokinių ir mokytojų tarpusavio pagarba ir pasitikėjimas;
* Mokykla yra Kapčiamiesčio bendruomenės kultūros ir traukos centras;
* Mokytojai informuoja mokinius apie tolimesnio mokymosi ir karjeros galimybes;
* Mokykla turi puikių pasiekimų sporte.

Palyginus su 2016 m. mokinių vertinimas pakilo 0,0 - 0,3 balo.

|  |
| --- |
| **Mokinių nuomonė apie mokyklą.****Žemiausios vertės 5 teiginiai ir jų vidurkiai:** |
| **Teiginys:** | **Vidurkis****2017 m.** | **Vidurkis****2016 m.** |
| Per paskutinius 2 mėnesius iš manęs nieks nesijuokė, nesišaipė | **2,8** | **3,0** |
| Per paskutinius 2 mėnesius aš iš kitų mokinių nesijuokiau, nesišaipiau | **3,0** | Nebuvo tokio klausimo |
| Su mokytoju planuojame mano mokymosi tikslus ir galimybes tikslams pasiekti | **3,1** | Nebuvo tokio klausimo |
| Mokykloje su manimi aptariamos mokymosi sėkmės | **3,2** | **3,0** |
| Mano mokykloje atsižvelgiama į mokinių nuomonę, apsvarstomi teikiami pasiūlymai. | **3,2** | **3,1** |

Apklausa rodo, kad:

* Reikia ugdyti mokinių draugiškus, tolerantiškus tarpusavio santykius;

Palyginus su 2016m. mokinių vertinimas kito - 0,2- +0,2 balo.

Rodikliai, kurių vertės yra 3,0 – 3,2 pagal šią vertinimo sistemą yra traktuotinos kaip pozityvios.

**Apibendrinti tėvų apklausos rezultatai:**

**Tėvų apklausos** imtis: 66 iš 73 tai sudaro 90,4% respondentų (5,4% daugiau nei 2016 m.)

|  |
| --- |
| **Tėvų (globėjų) nuomonė apie mokyklą.****Aukščiausios vertės 5 teiginiai ir jų vidurkiai:** |
| **Teiginys:** | **Vidurkis****2017 m.** | **Vidurkis****2016 m.** |
| Mokykloje mokytojai moko vaikus bendradarbiauti ir padėti vieni kitiems | **3,6** | **3,6** |
| Mokytojai vaikams padeda suprasti mokymosi svarbą | **3,6** | **3,5** |
| Į mokyklą mano vaikas eina noriai | **3,5** | **3,4** |
| Mokykloje organizuojama socialinė ir visuomeninė veikla vaikams yra įdomi ir prasminga | **3,5** | **3,5** |
| Per paskutinius 2 mėnesius mano vaikas iš kitų mokinių nesijuokė, nesišaipė. | **3,5** | Nebuvo tokio klausimo |

Apklausa rodo, kad:

* Mokytojai moko vaikus bendradarbiauti ir padėti vieni kitiems;
* Mokykloje užtikrintas vaiko saugumas;
* Mokykloje organizuojama socialinė ir visuomeninė veikla vaikams yra įdomi ir prasminga.

Palyginus su 2016 m. mokinių vertinimas pakilo 0,0 - 0,1 balo.

|  |
| --- |
| **Tėvų (globėjų) nuomonė apie mokyklą.****Žemiausios vertės 5 teiginiai ir jų vidurkiai:** |
| **Teiginys:** | **Vidurkis****2017 m.** | **Vidurkis****2016 m.** |
| Mano vaikas per pamoką gali pasirinkti užduotis pagal savo gebėjimus | **3,2** | **3,0** |
| Aš esu įtraukiamas į vaiko mokymosi sėkmių aptarimus mokykloje | **3,3** | **3,3** |
| Per paskutinius 2 mėnesius iš mano vaiko mokykloje niekas nesijuokė, nesišaipė | **3,3** | **3,2** |
| Į mano vaiko klaidas per pamoką yra žiūrima, kaip į mokymosi galimybę | **3,3** | **3,1** |
| Mokykloje į mano vaiko savitumą (gabumus, polinkius) jį ugdant ir mokant | **3,4** | **3,3** |

Apklausa rodo, kad:

* Reikia siekti kiekvieno kokinio pažangos vaiko galimybių ribose.

Rodikliai, kurių vertės yra 3,2 – 3,4 pagal šią vertinimo sistemą yra traktuotinos kaip pozityvios.

Palyginus su 2016 m. tėvų vertinimas pakilo 0,1 - 0,2 balo.

**1.3. Mokymosi aplinka, ugdymo proceso organizavimas (palyginti šių ir praėjusių metų statistiniai duomenys):**

**1.3.1. Mokinių skaičius ir jo pokytis per 2016 - 2017 m.**

2016/17 m. m. mokykloje mokėsi 109 vaikai: 17 ikimokyklinukų, 7 priešmokyklinukai, 1-4 klases – 35 mokiniai, 5-10 klases – 50 mokinių.

2017/18 m. m. mokykloje mokosi 92 vaikai: 11 ikimokyklinukų, 5 priešmokyklinukai, 1-4 klases – 27 mokiniai, 5-10 klases – 49 mokiniai.

2017/18 m. m. sukomplektuota viena jungtinė 1-2 klasė.

2017/2018 m. m. 1-9 klasėse ir priešmokyklinio ugdymo grupėje mokosi 25 mokiniai, turintys kalbos ir komunikacijos sutrikimų.

Nuo 2017 m. rugsėjo 1 d. mokykloje įsteigta pailgintos dienos grupė (trukmė – 6 valandos) priešmokyklinio ugdymo grupės ir pradinių klasių mokiniams. Grupę lanko 24 mokiniai.

Mokykloje dirba 1 spec. pedagogas su viena 7 klasės mokine, kuriai dėl sunkių judesio ir padėties bei lėtinių neurologinių sutrikimų skirtas mokymas namuose, taip pat logopedė-spec. pedagogė (0,35 etato) bei psichologė (0,2 etato).

Nuo 2017 m. rugsėjo 1 d. trečioje klasėje pradėjo mokytis sugrįžusi iš užsienio mokinė. Jai buvo sudarytas individualus mokymosi planas, skirta 2 val. per savaitę individualioms konsultacijoms (lietuvių kalbos spragoms pašalinti). Teikiama psichologo, specialiojo pedagogo, logopedo, socialinio pedagogo pagalba. Mokinė puikiai adaptavosi mokykloje, stebima pažanga, laisviau kalba lietuviškai.

**1.3.2. Ikimokyklinis ugdymas**

2016/2017 m. m. ikimokyklinio ugdymo grupę lankė 17 vaikų nuo trijų iki šešerių metų amžiaus. Su vaikais dirbo ikimokyklinio ugdymo auklėtoja (1,2 etato), meninio ugdymo mokytoja (0,1 etato) ir ikimokyklinio ugdymo auklėtojos padėjėja (1 etatas). 3 vaikai buvo iš Lazdijų r. sav. Socialinės globos centro „Židinys“.

6 vaikai grupę lankė 4 val., 11 vaikų – 8 val.

2017/2018 m. m. ikimokyklinio ugdymo grupę lanko 11 vaikų nuo trijų iki šešerių metų amžiaus. 4 vaikai grupę lanko 4 val., 6 vaikai – 8 val. Viena mergaitė turi didelių specialiųjų ugdymosi poreikių. Jai teikiama logopedo pagalba.

Ugdymo ikimokyklinėje grupėje tikslas – padėti vaikui tenkinti prigimtinius, kultūrinius, socialinius, pažintinius ir meninius poreikius. Ugdymas vykdomas pagal direktoriaus patvirtintą programą, kurioje vaikų veiklą organizuoti numatyta remiantis socialine, sveikatos saugojimo, pažintine, komunikacine ir menine kompetencijomis. Veikla planuojama atsižvelgiant į vaikų amžių, poreikius ir pomėgius sudarant sąlygas kūrybiškumo plėtotei, žaidybinei veiklai, eksperimentavimui, supratimo apie supantį pasaulį plėtojimui, visapusiškam vaikų sveikatos saugojimui ir stiprinimui.

**1.3.3. Priešmokyklinis ugdymas.**

Priešmokyklinio ugdymo grupės veikla yra vientisas procesas. Priešmokyklinio ugdymo grupėje dirba vienas pedagogas. Ji neskaidoma į atskirus dalykus ir vyksta integruotai. Užsiėmimų pobūdį (žaidimai, veikla grupėje, išvykos ir kt.) ir trukmę lemia ugdymo(si) tikslai bei grupės poreikiai.

2016/17 m. m. priešmokyklinio ugdymo grupę lankė 7 vaikai, 2017/18 m. m. – 5 vaikai.

Pagrindinis ugdymo(si) tikslas – laiduojant vaiko asmenybės skleidimąsi ugdyti aktyvų, savimi ir savo gebėjimais pasitikintį, stiprią pažinimo motyvaciją turintį vaiką; sudaryti prielaidas tolesniam sėkmingam ugdymui(si). Nemažas dėmesys skiriamas vaikų socialinių įgūdžių tobulinimui, savarankiškumo ir atsakomybės ugdymui, gebėjimui bendrauti, saviraiškai, kalbėjimui ir klausymui, pasaulio pažinimui bei praktinei veiklai.

**1.3.4. Pradinio ugdymo rezultatai.**

Pradinio ugdymo koncentre 2016/17 m. m. mokėsi 35 mokiniai.

**2016/17 m. m. mokymosi rezultatai:**

|  |  |
| --- | --- |
| **Klasė / klasę baigusių mokinių skaičius** | **Lietuvių kalba (Lygis)** |
| **Patenkinamas****(dalis %)** | **Pagrindinis****(dalis %)** | **Aukštesnysis** **(dalis %)** |
| 1 / 5 | 1 (20%) | 2 (40%) | 2 (40%) |
| 2 / 7 | 1 (14%) | 3 (43%) | 3 (43%) |
| 3 / 9 | 4 (44,5%) | 3 (33,5%) | 2 (22%) |
| 4 / 8 | 5 (62,5%) | 2 (25%) | 1 (12,5%) |
| **Viso:** | **11 (38%)** | **10 (34%)** | **8 (28%)** |

|  |  |
| --- | --- |
| **Klasė / klasę baigusių mokinių skaičius** | **Matematika (Lygis)** |
| **Patenkinamas****(dalis %)** | **Pagrindinis****(dalis %)** | **Aukštesnysis****(dalis %)** |
| 1 / 5 | 1 (20%) | 3 (60%) | 1 (20%) |
| 2 / 7 | 1 (14%) | 5 (72%) | 1 (14%) |
| 3 / 9 | 4 (44,5%) | 4 (44,5%) | 1 (11%) |
| 4 / 8 | 5 (62,5%) | 1 (12,5%) | 2 (25%) |
| **Viso:** | **11 (38%)** | **13 (45%)** | **5 (17%)** |

|  |  |
| --- | --- |
| **Klasė / klasę baigusių mokinių skaičius** | **Pasaulio pažinimas (Lygis)** |
| **Patenkinamas****(dalis %)** | **Pagrindinis****(dalis %)** | **Aukštesnysis** **(dalis %)** |
| 1 / 5 | 1 (20%) | 3 (60%) | 1 (20%) |
| 2 / 7 | - | 2 (29%) | 5 (71%) |
| 3 / 9 | 3 (33%) | 5 (56%) | 1 (11%) |
| 4 / 8 | 1 (12,5%) | 5 (62,5%) | 2 (25%) |
| **Viso:** | **5 (17%)** | **15 (52%)** | **9 (31%)** |

Kurso kartoti paliktų mokinių nebuvo.

**2 klasės mokinių diagnostinių testų rezultatai:**

|  |  |
| --- | --- |
| **Mokinių skaičius/dalyvavusių testavime skaičius** | **Matematika**  |
| **I grupė****(1 decilis)**Mokinių sk. (dalis %) | **II grupė****(2-4 deciliai)**Mokinių sk. (dalis %) | **III grupė****(5-10 deciliai)**Mokinių sk. (dalis %) |
| 7/7 | - | 3 (42,9%) | 4 (57,1%) |
|  |  |  |  |
| **Mokinių skaičius/dalyvavusių testavime skaičius** | **Skaitymas** |
| **I grupė****(1 decilis)**Mokinių sk. (dalis %) | **II grupė****(2-4 deciliai)**Mokinių sk. (dalis %) | **III grupė****(5-10 deciliai)**Mokinių sk. (dalis %) |
| 7/7 | - | 4 (57,1%) | 3 (42,9%) |
|  |  |  |  |
| **Mokinių skaičius/dalyvavusių testavime skaičius** | **Rašymas (teksto kūrimas)** |
| **I grupė****(1 decilis)**Mokinių sk. (dalis %) | **II grupė****(2-4 deciliai)**Mokinių sk. (dalis %) | **III grupė****(5-10 deciliai)**Mokinių sk. (dalis %) |
| 7/7 | - | 2 (28,6%) | 5 (71,4%) |
|  |  |  |  |
| **Mokinių skaičius/dalyvavusių testavime skaičius** | **Rašymas (kalbos sandaros pažinimas)** |
| **I grupė****(1 decilis)**Mokinių sk. (dalis %) | **II grupė****(2-4 deciliai)**Mokinių sk. (dalis %) | **III grupė****(5-10 deciliai)**Mokinių sk. (dalis %) |
| 7/7 | - | 4 (57,1%) | 3 (42,9%) |

Lyginant skirtingų vietovių ir mokyklų tipų mokinių pasiekimus mūsų mokyklos 2 klasės NMPP matematikos vidurkis aukštesnis už kaimo ir pagrindinių mokyklų vidurkį, skaitymo vidurkis didesnis už kitų miestų, kaimo, pagrindinių ir vidurinių mokyklų vidurkį, rašymo (teksto kūrimo) testų vidurkis aukštesnis už visų tipų mokyklų vidurkį ir rašymo (kalbos sandaros pažinimo) vidurkis didesnis už kaimo, pagrindinių ir vidurinių mokyklų vidurkį.

**4 klasės mokinių standartizuotų testų rezultatai:**

|  |  |
| --- | --- |
| **Mokinių skaičius/dalyvavusių testavime skaičius** | **Skaitymas (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis** **(dalis %)** |
| 8/8 | 2 (25%) | 3 (37,5%) | 1 (12,5%) | 2 (25%) |
|  |  |  |  |  |
| **Mokinių skaičius/dalyvavusių testavime skaičius** | **Rašymas (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis** **(dalis %)** |
| 8/8 | 2 (25%) | 4 (50%) | 1 (12,5%) | 1 (12,5%) |

|  |  |
| --- | --- |
| **Mokinių skaičius/dalyvavusių testavime skaičius** | **Matematika (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis** **(dalis %)** |
| 8/8 | - | 3 (37,5%) | 5 (62,5%) | - |

|  |  |
| --- | --- |
| **Mokinių skaičius/dalyvavusių testavime skaičius** | **Pasaulio pažinimas (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis****(dalis %)** |
| 8/8 | - | - | 6 (75%) | 2 (25%) |

 Lyginant skirtingų vietovių ir mokyklų tipų mokinių pasiekimus mūsų mokyklos 4 klasės mokinių matematikos vidurkis aukštesnis už kaimo mokyklų vidurkį, skaitymo vidurkis didesnis už kitų miestų, kaimo, pagrindinių ir vidurinių mokyklų bei progimnazijų vidurkį, pasaulio pažinimo vidurkis aukštesnis beveik už visų tipų mokyklų (išskyrus mokyklų darželių, pradinių mokyklų) vidurkį.

**1.3.5. Pagrindinio ugdymo rezultatai.**

**2016/17 m. m. mokymosi rezultatai**

|  |  |  |  |
| --- | --- | --- | --- |
| **Klasė** | **Mokinių skaičius** | **L. gerai ir gerai baigusiųjų sk.** | **L. gerai ir gerai baigusiųjų dalis (%)** |
| 5 | 11 | 3 | 27% |
| 6 | 10 | 2 | 20% |
| 7 | 9 | - | - |
| 8 | 5 | - | - |
| 9 | 9 | 2 | 25% |
| 10 | 7 | - | - |

Pastaba: viena 6 kl. mokinė buvo mokoma namuose pagal individualizuotą programą.

Papildomi darbai buvo skirti: 5 kl. – 1 mokiniui, 6 kl. – 1 mokiniui. Kurso kartoti paliktų mokinių nebuvo.

**2016/17 m. m. PUPP rezultatai**

|  |  |  |
| --- | --- | --- |
| **PUPP dalykas** | **Mok.****skaičius** | **Įvertinimai**  |
| **4 balai** **(%)** | **5 balai (%)** | **6 balai (%)** | **7 balai (%)** | **8 balai (%)** | **9 balai (%)** | **10 balų (%)** |
| Lietuvių kalba | 7 | - | 2 (28,6) | 1 (14,3) | 1 (14,3) | 2 (28,6) | 1 (14,3) | - |
| Matematika | 2 (28,6) | 3 (42,9) | 1 (14,3) | - | 1 (14,3) | - | - |

Lyginant skirtingų vietovių ir mokyklų tipų mokinių pasiekimus mūsų mokyklos 10 klasės mokinių matematikos pasiekimų vidurkis aukštesnis už pagrindinių, vidurinių ir kaimų/miestelių mokyklų vidurkį, lietuvių kalbos pasiekimų vidurkis aukštesnis už visų tipų mokyklų vidurkį.

**2016/17 m. m. 6 klasės mokinių standartizuotų testų rezultatai:**

|  |  |
| --- | --- |
| **Mokinių skaičius/dalyvavusių testavime skaičius** | **Matematika (Lygis)** |
| **Nepatenkinamas****(dalis %)** | **Patenkinamas****(dalis%)** | **Pagrindinis****(dalis %)** | **Aukštesnysis (dalis%)** |
| 10 / 8 | - | 3 (37,5) | 4 (50) | 1 (12,5) |
| **Mokinių skaičius/dalyvavusių testavime skaičius** | **Skaitymas (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis (dalis%)** |
| 10 / 9  | - | 4 (44,4) | 3 (33,3) | 2 (22,2) |
| **Mokinių skaičius/dalyvavusių testavime skaičius** | **Rašymas (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis (dalis%)** |
| 10 / 8 | - | 3 (37,5) | 5 (62,5) | - |

Pastabos:

Viena 6 kl. mokinė mokoma namuose pagal individualizuotą programą, testavime nedalyvavo.

Testavime dalyvavo 2 specialiųjų poreikių mokiniai.

* Lyginant skirtingų vietovių ir mokyklų tipų mokinių pasiekimus mūsų mokyklos 6 klasės mokinių matematikos pasiekimų vidurkis aukštesnis už kitų miestų, kaimo ir pagrindinių mokyklų vidurkį, skaitymo pasiekimų vidurkis aukštesnis už kitų miestų ir kaimo mokyklų vidurkį, rašymo pasiekimų vidurkis aukštesnis už visų tipų mokyklų, išskyrus didmiesčių mokyklas, vidurkį,

**2016/17 m. m. 8 klasės mokinių standartizuotų testų rezultatai:**

|  |  |
| --- | --- |
| **Mokinių skaičius/dalyvavusių testavime skaičius** | **Matematika (Lygis)** |
| **Nepatenkinamas****(dalis %)** | **Patenkinamas****(dalis%)** | **Pagrindinis****(dalis %)** | **Aukštesnysis (dalis%)** |
| 5 / 4 | 1 (25) | 3 (75) | - | - |
| **Mokinių skaičius/dalyvavusių testavime skaičius** | **Skaitymas (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis (dalis%)** |
| 5 / 4 | 1 (25) | 3 (75) | - | - |
| **Mokinių skaičius/dalyvavusių testavime skaičius** | **Rašymas (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis (dalis%)** |
| 5 / 4 | - | 3 (75) | 1 (25) | - |
| **Mokinių skaičius/dalyvavusių testavime skaičius** | **Gamtos mokslai (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis (dalis%)** |
| 5 / 5 | 3 (60) | 2 (40) | - | - |
| **Mokinių skaičius/dalyvavusių testavime skaičius** | **Socialiniai mokslai (Lygis)** |
| **Nepatenkinamas****(dalis %)** | **Patenkinamas****(dalis %)** | **Pagrindinis****(dalis %)** | **Aukštesnysis (dalis%)** |
| 5 / 5 | - | 3 (60) | 2 (40) | - |

Pastaba: Testavime dalyvavo 4 specialiųjų poreikių mokiniai.

 Lyginant skirtingų vietovių ir mokyklų tipų mokinių pasiekimus mūsų mokyklos 8 klasės rašymo vidurkis aukštesnis už kaimo ir pagrindinių mokyklų vidurkį.

**1.4. Olimpiadų, varžybų, konkursų rezultatai.**

**2017 m. mokinių laimėjimai**

2017 m. mokiniai ir mokytojai aktyviai dalyvavo įvairiuose renginiuose, konkursuose, varžybose, projektuose. Visi pradinių klasių mokiniai dalyvavo nacionaliniame matematikos konkurse „Matematikos ekspertas“, dauguma pradinukų dalyvavo edukaciniuose konkursuose „Olympis 2017“ (gavo 53 I-III laipsnio diplomus).

Didžiausi mokyklos mokinių laimėjimai:

Tarptautinis matematikos konkursas „Kengūra 2017“, 1 mokinys pateko į respublikos 50-tuką, dvi I vietos, II ir III vieta savivaldybėje.

Rajoninis rusų kalbos dailyraščio konkursas, III vieta

Rajoninis „Tramtatulio“ konkursas, laureatė, pateko į Dzūkijos regioninį turą.

Rajoninis mokinių ir mokytojų konkursas ,,Sveikuolių sveikuoliai“, III vieta.

Rajoninis technologijų konkursas – paroda „Žiemos puokštė“, II vieta 9-12 amžiaus grupėje.

Tarptautinis pradinių klasių mokinių dailyraščio konkursas „Tau, Lietuva“, II ir III vieta.

Rajoninis piešinių konkursas „Veisiejų regioninio parko vertybės“, I vieta.

Rajoninė 3-4 klasių mokinių matematikos olimpiada, I vieta.

Tarptautinis mokinių piešinių paroda – konkursas „Skriski, laisvas paukšti“, III vieta antroje amž. grup., specialusis prizas, I ir II vieta trečioje amž. grup.

Rajono mokyklų kroso varžybos, III vieta.

Lietuvos mokyklų sporto žaidynių mergaičių futbolo rajoninis turas, I vieta.

Lietuvos mokyklų sporto žaidynių mergaičių futbolo zoninės varžybos, I vieta.

Nacionalinė „ Žalioji olimpiada“, pateko į II-ą etapą.

 Konkursas „Gamtos vaizdai iš natūralių medžiagų“ (plakatas), I vieta rajone.

**1.5. Švietimo įstaigos vadovai, jų indėlis, tobulinant įstaigos administravimą (vadovo veikla formuojant ir keičiant įstaigos kultūrą, bendradarbiavimas su soc. partneriais, žmogiškųjų, materialinių ir finansinių išteklių valdymas, veiklos tobulinimas, šių metų naujovės ar tęstinumas).**

Mokyklai vadovavo: mokyklos direktorius (III vadybinė kategorija); direktoriaus pavaduotoja ugdymui (0,5 etato); ūkvedė (0,5 etato).

Informacija, susijusi su mokyklos švietimo politikos vykdymu, mokykloje organizuojamus renginius ir mokinių pasiekimus, teikiama mokyklos internetinėje svetainėje [www.kapciamiestis.lt](http://www.kapciamiestis.lt)., tėvų susirinkimuose, įvairių švenčių metu bei TAMO elektroniniame dienyne.

Mokytojų tarybos posėdžiuose didelis dėmesys buvo skiriamas mokinių pažangumo, lankomumo rezultatų analizei, specialių ugdymosi poreikių turinčių mokinių gebėjimams aptarti. Posėdžių, susirinkimų metu mokyklos darbuotojai yra supažindinami su naujausiais švietimo bei mokyklos dokumentais.

Organizuojant mokyklos veiklą, rengiant mokyklos veiklą reglamentuojančius dokumentus, įvairių renginių nuostatus, tvarkas, planus, metinę turto inventorizaciją, mokyklos veiklos įsivertinimą, viešuosius pirkimus, ugdymo planą – direktorius sudaro darbo grupes, paskiria atsakingus asmenis, tariasi su savivaldos institucijomis.

Šios darbo grupės padėjo veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais, pagalbos mokiniams ir kitus, kaip besimokančios organizacijos, veiklos klausimus.

Mokyklos veiklos kokybės įsivertinime dalyvavo visi mokytojai. Jų veiklą koordinavo direktoriaus pavaduotoja ugdymui. Gauti rezultatai panaudojami tolesnei mokyklos veiklai planuoti.

Visiems darbuotojams buvo sudarytos palankios sąlygos kvalifikacijai tobulinti, dalintis gerąja patirtimi.

Mokykla palaiko draugiškus ryšius su rajono mokyklomis: kartu vykdomos pedagogų kvalifikacinės programos, projektai, mokinių draugiškos sportinės varžybos, konkursai, dalijamasi gerąja darbo patirtimi. Užmegzti ir palaikomi ryšiai su A. Kazickienės lituanistine mokykla (JAV, NY), Seinų „Žiburio“ gimnazija (Lenkija), Pockūnų pagrindine mokykla (Seinai, Lenkija).

Mokykla bendradarbiauja su VšĮ Lazdijų švietimo centras – teikiamos įvairios konsultacijos, vyksta mokymai, seminarai; su Alytaus teritorinės darbo biržos Lazdijų skyriumi - mokiniai supažindinami su įvairiomis profesijomis, vyksta konsultacijos apie jaunimo užimtumo programas, padedančioms įgyti paklausią profesiją, darbuotojų paieška; su Veisiejų technologijos ir verslo mokykla – vyksta įvairios konsultacijos, atvirų durų renginiai, sudaromos sąlygos mokiniams susipažinti su mokykla.

Mokykla bendrauja su Lazdijų rajono savivaldybės Vaiko teisių apsaugos skyriumi, Alytaus apskrities vyriausiojo policijos komisariato Lazdijų rajono policijos komisariatu – sprendžiamos problemos, susijusios su nepilnamečių teisės pažeidimais, vykdomas prevencinis darbas.

Bendradarbiaujame su Kapčiamiesčio miestelio bendruomene, biblioteka, seniūnija, ambulatorija, Kapčiamiesčio Emilijos Pliaterytės muziejumi, VSAT Varėnos pasienio rinktinės Kapčiamiesčio pasienio užkarda. Mūsų veikla neįsivaizduojama be trijų Veisiejų urėdijos girininkijų: Kapčiamiesčio, Stalų bei Ančios.

Mokykla yra miestelio švietimo ir kultūros židinys. Vykdomi bendri renginiai ir projektai, švenčiamos įvairios šventės, sprendžiame iškilusias problemas.

Mokykloje suburtas bendraminčių Moterų klubas, kuriame dalyvauja seniūnijos moterys ir merginos. Kassavaitinių susitikimų metu moterys mokosi įvairių rankdarbių, prisideda prie miestelio renginių organizavimo, užsiima labdaringa veikla ir pan.

Mokyklos sporto aikštynas ir sporto salė padeda spręsti miestelio jaunimo užimtumo problemas, tačiau jiems jau yra reikalingas kapitalinis remontas.

**1.6. Ugdymo, prevencijos ir socializacijos programų įgyvendinimas, rezultatai.**

2017 m. tęsiama socialinių ir emocinių įgūdžių ugdymo programa priešmokyklinukams „Zipio draugai“. 1-10 klasėse vykdoma prevencinė smurto ir patyčių programa „Kurkime saugią mokyklą“.

Alkoholio, tabako ir kitų psichiką veikiančių medžiagų vartojimo prevencijos programa įgyvendinama atskiras temas integruojant į mokomuosius dalykus bei nagrinėjant klasių valandėlių metu.

Mokykloje buvo vykdoma vaikų vasaros poilsio dieninė **„Aš atradimų pasaulyje“** kuriai Lazdijų rajono savivaldybės taryba skyrė 300 Eur.

Stovyklos tikslas - suteikti vaikams, gyvenantiems sunkiose socialinėse sąlygose, deramą laisvalaikio užimtumą, pasirūpinti jų sveikata vasaros atostogų metu bei sudaryti sąlygas jų saviraiškai, aplinkos pažinimui, bendravimui. ,,Aš atradimų pasaulyje“ - tai integruota vyresniojo mokyklinio amžiaus mokinių programa, skirta mokinių kūrybinei, sportinei, gamtosauginei, pažintinei ir edukacinei veiklai.

Vaikai įgijo daugiau pasitikėjimo savimi, išmoko dirbti ir pramogauti grupėse. Buvo sudarytos sąlygos savarankiškam ir grupiniam darbui, aplinkos pažinimui, bendravimui, kūrybinių idėjų puoselėjimui. Bendraudami ir bendradarbiaudami dalyviai sustiprino tarpusavio ryšį, draugystę, toleranciją, pagalbą vienas kitam.

2017 m. rudenį mokykla vykdė gabių ir talentingų mokinių projektą **„E*kologija - tai meilė pasauliui*“**. Programai įgyvendinti Lazdijų r. savivaldybės taryba skyrė 450 Eur.

Programoje dalyvavo gabūs ir talentingi mokiniai. Projektu „Ekologija – tai meilė pasauliui“ buvo siekiama atkreipti mokinių dėmesį į trapią mus supančią aplinką: miškus, upes, gyvūnus, augalus. Mokiniai dalyvavo gamtos saugojimo procese, susitiko su žmonėmis profesionalais: ekologais, gamtosaugininkais, menininkais ir kitais gamtos išsaugojimo entuziastais, sutvarkė apie 200 metrų upės pakrantės, sužinojo, kiek metų reikia augti miškui, kad jis virstų mūsų stalu, sąsiuviniu, pagaliau, malkomis, mokėsi, kaip makulatūrą galima paversti pinta vaza, papuošalu ar net foteliu. Be to yra labai svarbus jaunesnių ir vyresnių mokinių bendradarbiavimas.

**1.7. IKT naudojimas, jų skaičius švietimo įstaigoje.**

Prie interneto prijungti visi 27 stacionarūs ir 20 nešiojamųjų kompiuterių, keturiolika televizorių, spausdintuvai, daugiafunkcinis kopijavimo aparatas. Kompiuterizuotos mokytojų darbo vietos. Naudojamos modernios mokymo priemonės: 1 interaktyvi lenta, 1 interaktyvus priedėlis, 1 interaktyvios grindys, mokomųjų dalykų kompiuterinės programos, vaizdo kameros, skaitmeniniai fotoaparatai, pianinas, garso aparatūra.

Pamokų efektyvumui ir įvairovei naudojama „Aktyvios klasės“ (Šviesa) skaitmeninių pamokų komplektai interaktyviai lentai (ikimokyklinis ir priešmokyklinis ugdymas – 10 pamokų, pradinis ugdymas: 1 klasė – 20 pamokų, 2 kl.– 17 pam., 3 kl. – 15 pam., 4 kl.– 15 pam., muzika – 10 pam., anglų kalba: 2 kl. – 11 pam.; matematika: 5 kl. – 39, 6 kl. – 25, 10 kl. – 25 pamokos; lietuvių kalba: 9 kl. – 24 pamokos; biologija: 7 kl. – 25, 10 kl. – 20 pamokų; istorija: 7 kl. – 25 pamokos), mokomiesiems filmams, skaidrėms ir kitai informacinei medžiagai pateikti naudojami 14 televizorių, taip pat projektoriai.

Mokyklos veikloje naudojamasi dokumentų valdymo sistema "DocLogix", elektroninio pašto paslaugomis, mokinių ir mokytojų duomenų bazėmis, NEC sistema KELTAS, duomenų įvedimo moduliu DIVEMO, švietimo valdymo informacine sistema ŠVIS, karjeros ugdymui skirta duomenų baze UKSIS. Banko pavedimai, vietiniai mokėjimai bei kitos operacijos atliekamos naudojant bankų internetines sistemas (LVSAF ir kt.).

Mokiniams, jų tėvams (globėjams, rūpintojams) žinios apie mokyklos veiklą skelbiamos interneto tinklalapyje [www.kapciamiestis.lt](http://www.kapciamiestis.lt), [www.facebook.com](http://www.facebook.com) sukurtame Lazdijų r. Kapčiamiesčio E.Pliaterytės mokyklos puslapyje, TAMO elektroniniame dienyne, vietos ir šaliesspaudoje, individualiai, tėvų dienų metu, susirinkimų metu.

Nuo 2014 m. buvo pradėta naudoti centralizuota laisvų vietų apskaitos savivaldybės įsteigtų biudžetinių švietimo įstaigų ikimokyklinio ir priešmokyklinio ugdymo informacinė sistema.

**1.8. Pagrindinės švietimo įstaigos veiklos pokyčiai ir pasiekimai, problemos ir jų sprendimo būdai.**

Nepakankama nemažos dalies mokinių mokymosi motyvacija. Todėl šiais metais didesnis dėmesys buvo skiriamas IKT, aktyvaus mokymo taikymui, atvirų ir integruotų pamokų vedimui. Stengėmės ugdyti asmenis, motyvuotus sveikai gyventi, nevartoti alkoholio, tabako ir kitų psichiką veikiančių medžiagų. Buvo organizuojami šveičiamieji užsiėmimai tėvams įvairiomis vaikų auklėjimo temomis.

Papildytos mokymo priemonės įvairiuose kabinetuose (ikimokyklinio ugdymo grupėje, priešmokyklinio ugdymo grupėje, pradinėse klasėse, fizikos, chemijos, istorijos, geografijos, užsienio kalbų ir kt. kabinetuose, sportinis inventorius).

Fizikos kabinete pakeistos grindys (buvo susidėvėjusios). Taip pat pakeista grindų danga viename iš pradinių klasių kabinetų, nes po mokyklos pirmo aukšto rekonstrukcijos (įrengiant Kultūros centro aktų salę), vienoje klasėje buvo atsiradęs nemalonus kvapas dėl nekokybiškos grindų dangos.

Ikimokyklinio ugdymo grupės vaikai į tualetą patenka per mokyklos koridorių. Reikėtų įrengti duris į tualetą tiesiai iš IUG.

Stiprindami mokinių saugumą, šiais metais numatę mokyklos teritorijoje įrengti tris papildomas vaizdo stebėjimo kameras, sutvarkyti mokyklos vidinio kiemo apšvietimą. Reikia naujos dangos mokyklos vidinio kiemo aikštelei.

Mūsų mokykla yra likusi vienintelė Lazdijų rajono savivaldybės ugdymo įstaiga, kuri dar nėra renovuota (apšiltinta), todėl yra labai išaugę šildymo išlaidos. Taip pat reikia rekonstruoti mokyklos stadioną, kuriame vasarą susirenka daug į aplinkinių kaimų sodybas suvažiavusio pailsėti jaunimo. Stadionas neremontuotas nuo jo pastatymo laikų, t.y. nuo 1984 metų. Taip pat reikia pabaigti mokyklos teritorijos aptvėrimo darbus.

Šioms išvardintoms problemoms spręsti reikalinga finansinė parama.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** |  | **Tikslo pasiekimo vertinimo kriterijus, mato vienetas ir reikšmė** |
| **1.** | **Tikslas** | **Planuota** | **Įvykdyta** |
|  | **Tobulinti bendradarbiavimo ir bendravimo su mokinių tėvais galimybės.** | ≥ 30 % bendruomenės narių įtraukti į savanorišką veiklą;≥ 20 % bendruomenės narių dalyvaus mokyklos veiklos tobulinime (tėvų susirinkimai, projektai, pamokos); ≥ 50 % tėvų žino savo vaikų pasiekimus, efektyviai bendradarbiauja su klasių vadovais ir kitais mokytojais | Virš 30 % bendruomenės narių įsitraukė į savanorišką veiklą;Virš 20 % bendruomenės narių dalyvaus mokyklos veiklos tobulinime (tėvų susirinkimai, projektai, pamokos); 90 % tėvų žino savo vaikų pasiekimus, efektyviai bendradarbiauja su klasių vadovais ir kitais mokytojais |
|  | **Uždavinys.** |
| **1.1.** | **Efektyvinti Tėvų komiteto veiklą.** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
| 1.1.1 | Tėvų komiteto susirinkimų organizavimas. | Susirinkimų skaičius – 3 kartai per metus. | Suorganizuoti 3 tėvų susirinkimai kuriuose dalyvavo apie 50% komiteto narių | Direktorius, tėvų komiteto pirmininkas | 2017 m. | 2017 m. | Žmogiškieji ištekliai,asignavimai darbuotojų darbo užmokesčiui | Žmogiškieji ištekliai |
| **1.2.** | **Kurti neformalias mokyklos bendruomenės atstovų grupes.** |
| 1.2.1. | Moterų klubo tęstinė veikla | Susitikimų skaičius - 3 kartai per mėnesį. | Taip | Pradinių klasių mokytojos, direktoriaus pavaduotoja ugdymui | 2017 m. | 2017 m. | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai |
| **1.3.** | **Aktyvinti tėvų įtraukimą į ugdymo procesą.** |
| 1.3.1 | Tėvų dalyvavimas klasių valandėlėse, pamokose, renginių organizavimas. | Tėvai suorganizuos 1 renginį, praves bent po 1 valandėlę per metus kiekvienoje klasėje. | Tėvai suorganizavo Visų Šventųjų pagerbimą miestelio kapinėse; viso pravedė 4 klasės valandėles. | Direktoriaus pavaduotoja ugdymui, klasių auklėtojai | 2017 m. | 2017 m., 2017 m. spalio 27d. | Žmogiškieji ištekliai | Žmogiškieji ištekliai |
| 1.3.2. | Bendras tėvų ir mokytojų pamokų vedimas. | Bendrai pravestų pamokų skaičius - 1 pamoka per metus kiekvienoje klasėje. | Per mokslo metus tėvai pravedė 6 pamokas mokiniams | Direktoriaus pavaduotoja ugdymui, klasių auklėtojai, mokytojai | 2017 m. | 2017m sausis - lapkritis | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai, asignavimai darbuotojų darbo užmokesčiui |
| 1.3.3. | Bendrų renginių su socialiniais partneriais organizavimas. | Bendrų renginių, įtraukiant visą bendruomenę skaičius – 3 per metus. | Įvyko bendri renginiai: su miestelio bendruomene: akcija „Darom“, Užgavėnių šventė, kalėdinė dekoracija; su E. Pliaterytės muziejumi: E.Pliaterytės pagerbimas, žvakių liejimas, kiaušinių marginimas, organizuota tarptautinė piešinių paroda – konkursas; su seniūnija – vienišų senelių lankymas, apleistų kapų tvarkymas; su biblioteka – akcija „Prikelk knygą“ | Renginių organizatoriai | 2017 m. | 2017 m. sausis - gruodis | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai, asignavimai darbuotojų darbo užmokesčiui |
|  |  | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** |
| **2.** | **Tikslas** | **Planuota** | **Įvykdyta** |
| **2.** | **Efektyvinti mokinių ugdymo procesą, individualizuojant ir diferencijuojant dėstomą dalyką.**  | Po mokymų, kursų, seminarų. 20 proc. mokytojų dalinsis patirtimi elektroninėje erdvėje. Ne mažiau 30 proc. mokytojų pamokose naudos IKT priemones.100 proc. 1-10 klasių mokinių metiniai įvertinimai bus teigiami ir bus keliami į aukštesnes klases.Pagerės NMPP testų rezultatai proc. lyginant su praėjusių metų rezultatų vidurkiu 0,1% | Po mokymų, kursų, seminarų. 50 proc. mokytojų dalinsis patirtimi elektroninėje erdvėje. 70 proc. mokytojų pamokose naudos IKT priemones.100 proc. 1-10 klasių mokinių metiniai įvertinimai teigiami ir visi mokiniai perkelti į aukštesnes klases.NMPP testų rezultatai pagerėjo proc. lyginant su praėjusių metų rezultatų vidurkiu daugiau negu 0,1% |
| **2.1.** | **Uždavinys** |
| **2.1.** | **Dalyvauti kursuose, seminaruose individualizavimo ir diferencijavimo tema.** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
| 2.1.1. | Seminarai, kursai, nuotoliniai mokymai. | Ne mažiau 15% mokytojų dalyvaus įvairiuose seminaruose, kursuose individualizavimo ir diferencijavimo temomis.   | Dalyvavo 6 mokytojai – 21 %. | Direktorius,direktoriaus pavaduotoja ugdymui | 2017 m. | 2017 m.  | Mokinio krepšelio lėšos mokytojų kvalifikacijai kelti |  |
| **2.2.** | **Dalintis patirtimi po kursų, seminarų, mokymų.** |
| 2.2.1. | Pasidalijimas patirtimi metodinėse grupėse. | Mokytojai ne mažiau kaip 2 kartus per metus metodinėse grupėse dalinsis patirtimi. | Mokytojai mokinių atostogų metu (3 kartus) metodinėse grupėse organizavo pasitarimus informacijos po kursų, seminarų pasidalijimui | Metodinių grupių pirmininkai, direktoriaus pavaduotoja ugdymui | 2017 m. | 2017 m. sausis, balandis, spalis | Žmogiškieji ištekliai, asignavimai darbuotojų darbo užmokesčiui | Žmogiškieji ištekliai |
| 2.2.2. | Pasidalijimas įgyta patirtimi, informacija elektroninėje erdvėje. | Ne mažiau 20% mokytojų pasidalins informacija elektroninėje erdvėje(el.paštu, e.dienyne ir pan.)  | Visi mokytojai, dalyvavę seminaruose, individualizavimo ir diferencijavimo temomis, informacija pasidalino elektroninėje erdvėje | Metodinių grupių pirmininkai,dalykų mokytojai | 2017 m. | 2017m.  | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.3.** | **Efektyviau naudoti turimas IKT priemones, programas, ieškoti naujovių.** |
| 2.3.1. | Interaktyvios pamokos „Aktyvi klasė“, elektroninės pratybos, Eduka klasė, vaizdo pamokos. | Mokytojų, pamokose naudojančių IKT priemones – daugiau negu 30% | Visi priešmokyklinio, ikimokyklinio ugdymo, pradinių klasių, kalbų, tiksliųjų ir gamtamokslių dalykų mokytojai naudoja IKT priemones pamokose – apie 70 % | Metodinių grupių pirmininkai,dalykų mokytojai | 2017 m. | Per visus mokslo metus | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.3.2. | Dalyvavimas internetiniuose konkursuose. | Sudalyvaus ne mažiau kaip 1 konkurse. | Mokiniai dalyvavo 3 internetiniuose konkursuose | Informacinių technologijų mokytojas, klasių auklėtojai | 2017 m. | Per visus mokslo metus | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.4.**  | **Gerinti mokinių pasiekimus.** |
| 2.4.1. | Integravimo ir diferencijavimo galimybių plėtojimas pamokoje siekiant asmeninės mokinio pažangos. | 0,1 padidės 55 % mokinių mokymosi vidurkis | 42 % mokinių pagerėjo mokymosi vidurkis | Direktoriaus pavaduotoja ugdymui, metodinių grupių pirmininkai | 2017 m. | Per mokslo metus | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.4.2. | NMPP ir PUPP rezultatų analizės efektyvus naudojimas mokinių pasiekimams ir pažangai gerinti | Diagnostinių ir standartizuotų testų vidutiniškai surinktų taškų dalis pagerės ne mažiau 0,05% | Diagnostinių ir standartizuotų testų vidutiniškai surinktų taškų dalis padidėjo daugiau negu 0,05% | Pradinių klasių, pagrindinio ugdymo – lietuvių kalbos, matematikos, socialinių, gamtos mokslų, mokytojai | 2017 m. | Per mokslo metus | Asignavimai darbuotojų darbo užmokesčiui | Asignavimai darbuotojų darbo užmokesčiui |
| **2.5.** | **Vykdyti projektinę veiklą.** |
| 2.5.1. | Bendradarbiavimas su kitomis ugdymo įstaigomis. | Pasirašyta ne mažiau 1 bendradarbiavimo sutartis per metus | Pasirašyta bendradarbiavimo sutartis su miestelio bendruomene | Direktorius, direktoriaus pavaduotoja ugdymui | 2017 m. | 2017m. birželio mėn. | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.5.2. | Ryšių su užsienio lietuvių mokyklomis palaikymas ir plėtojimas | Pravesta ne mažiau 2 bendrų renginių per metus | Pravestas tarptautinis dailyraščio konkursas „Tau, Lietuva“ ir tarptautinis piešinių konkursas – paroda „Skriski, laisvas paukšti“ | Direktorius, direktoriaus pavaduotoja ugdymui | 2017 m. | 2017m. kovas, lapkritis-gruodis | Asignavimai darbuotojų darbo užmokesčiui | Asignavimai darbuotojų darbo užmokesčiui |
| 2.5.3. | Dalyvavimas savivaldybės, respublikiniuose ir tarptautiniuose projektuose. | Parengtų projektų skaičius – 3 vnt.Įgyvendintų projektų skaičius – 2 vnt. | Parengti 3 projektai, įgyvendinta 2 projektai. | Direktorius, direktoriaus pavaduotoja ugdymui, anglų kalbos mokytojos, socialinė pedagogė | 2017 m. | 2017m. balandis - gruodis | Asignavimai darbuotojų darbo užmokesčiui | Asignavimai darbuotojų darbo užmokesčiui |
|  |  | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** |
| **3.** | **Tikslas** | **Planuota** | **Įvykdyta** |
|  | **Siekti, kad mokyklos aplinka būtų saugi.** | Mokinių, dalyvavusių gabių vaikų programose, skaičiaus dalis (%) nuo bendro mokinių skaičiaus padidės 3 %.Mikroklimato mokykloje ir savijautos rodiklis pagal NMPP klausimyną ≥ 0; | Mokinių, dalyvavusių gabių vaikų programose, skaičiaus dalis (%) nuo bendro mokinių skaičiaus padidėjo 6 % (nuo 20 % iki 26%)Mikroklimato mokykloje ir savijautos rodiklis pagal NMPP klausimyną ≥ 0;  |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
|  |  |
| **3.1.** | **Uždavinys: Ugdyti asmenį, motyvuotą sveikai gyventi, nevartoti alkoholio, tabako ir kitų psichiką veikiančių medžiagų.** |
| 3.1.1. | Žalingų įpročių prevencijos programos rengimas ir įgyvendinimas. | Parengta ir įgyvendinta programų per metus - 2 | „Zipio darugai“ ir „Kuriame saugią mokyklą“ | Socialinė pedagogė | 2017 m. | 2017 sausis - lapkritis | 0,100 | 0,100 |
| 3.1.2. | Stendų apie žalingų įpročių žalą ruošimas ir atnaujinimas | Paruošta ir atnaujinta stendų per metus - 1 | Paruošti ir atnaujinti du stendai | Socialinė pedagogė | 2017 m. | 2017 kovas, spalis | 0,100 | 0,100 |
| 3.1.3. | Vaikų užimtumo programų rengimas. | Parengta vaikų užimtumo programų per metus - 3 | Parengtos 3 vaikų užimtumo programos | Direktoriaus pavaduotoja ugdymui, socialinė pedagogė | 2017 m. | 2017m. balandis- gegužė | 0,800 | 0,750 |
| **3.2.** | **Uždavinys. Gerinti mokyklos materialinę bazę ir estetinį vaizdą.** |
| 3.2.1. | Mokymo proceso aprūpinimas vadovėliais ir kitomis mokymo priemonėmis | Išnaudotos visos lėšos, skirtos vadovėliams įsigyti | Taip | Direktorius, ūkvedė | 2017 m. | 2017 m. | Mokinio krepšelio lėšos | 1,100 |
| 3.2.2. | Kabinetų modernizavimas ir aprūpinimas šiuolaikinėmis mokymo priemonėmis | Išnaudotos visos lėšos, skirtos mokymo priemonėms įsigyti | Taip | Direktorius, ūkvedė | 2017 m. | 2017m.  | Mokinio krepšelio lėšos | 19,795 |
| 3.2.3. | Klasių, koridorių atnaujinimo darbai | Atnaujinta viena klasė, perdažyti koridoriai | Atnaujintos 2 mokomosios klasės  | Direktorius, ūkvedė | 2017 m. | 2017 m.  | Savivaldybės biudžetas, 1,500 | 1,500 |
| 3.2.4. | Mokyklos aplinkos kampelių, želdinių ir gėlynų atnaujinimas ir formavimas | Atnaujinta aplinka, sutvarkyti gėlynai ir želdiniai | Taip | Klasių auklėtojai, technologijų mokytojai, neformalaus ugdymo mokytojai, administracija | 2017 m. | 2017 balandis - rugsėjis | Savivaldybės biudžetas, 0,300 | 0,150 |

\_\_\_\_\_\_\_\_\_\_\_\_\_

Mokyklos direktorius Zigmas Kukučionis